Aktiválása után az Inkognitó mód minden olyan Szolgáltatásra vonatkozik, amely földrajzi helymeghatározást használ: a full hybrid biztosítás, a használatalapú biztosítás, a Saját autó keresése és Vezetési adatok szolgáltatásokra. Ezek a szolgáltatások nem elérhetők, illetve minőségük és pontosságuk változhat, amíg az Inkognitó mód be van kapcsolva. Az Inkognitó mód a MyToyota alkalmazásban a Garázs menüpont alatt érhető el. A kezdőoldal felső részén koppintson a Garázs, majd az Inkognitó mód lehetőségre. Itt tudja az Inkognitó módot be-, illetve kikapcsolni. Ha autójában Smart Connect rendszer van, az alkalmazáson keresztül csak az Inkognitó mód állapotát láthatja, a be- és kikapcsolás az autó multimédia-rendszerén keresztül történik. Az Inkognitó mód állapota (aktív vagy inaktív) az marad, amire beállította, míg úgy nem dönt, hogy megváltoztatja az állapotát. Az Inkognitó mód aktuális állapotát a MyToyota alkalmazás fiókjában vagy az Ügyfélportálon tekintheti meg.
További információkat a kapcsolódó útmutatóban talál.